కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మోడీ ప్ర‌భుత్వం ఎఫెక్ట్: డిపాజిట్ల‌పై గ‌ట్టి దెబ్బ‌
2016 నవంబర్‌ 8న బీజేపీ ప్రభుత్వం పెద్ద నోట్లు రద్దుతో బ్యాంకుల్లో డిపాజిట్లు ఐదున్నర దశాబ్దాల కనిష్ట స్థాయికి పడిపోయాయి
Samayam Telugu | Updated:
May 6, 2018, 11:44AM IST
పెద్ద నోట్ల మార్పిడి(ర‌ద్దు)
మోడీ ప్రభుత్వ చర్యలు బ్యాంకుల్లో డిపాజిట్లను కొల్లగొట్టినంత పని చేశాయి. 2016 నవంబర్‌ 8న బీజేపీ ప్రభుత్వం పెద్ద నోట్లు రద్దుతో బ్యాంకుల్లో డిపాజిట్లు ఐదున్నర దశాబ్దాల కనిష్ట స్థాయికి పడిపోయాయి. ఇంతకు ముందు ఎన్నడూ లేనంతగా 2017-18లో బ్యాంకు డిపాజిట్ల వద్ధి కేవలం 6.7 శాతానికి పరమితమయ్యిందని స్వయంగా రిజర్వు బ్యాంకు గణంకాలే వెల్లడించాయి. నిజానికి 1963 తర్వాత ప్రతీ ఏటా బ్యాంకుల్లో జమ అయ్యే మొత్తాలు పెరగటమేగానీ తగ్గిన దాఖలాలు లేవు. కేంద్ర ప్రభుత్వ చర్యల వల్ల బ్యాంకింగ్‌ వ్యవస్థపై నమ్మకం పోవటం వల్లే ఈ ఫలితం వచ్చిందని, బ్యాంకులు ఇలాంటి విపత్కర పరిస్థితులు గతంలో ఎన్నడూ ఎదుర్కొనలేదని ఆర్థికరంగ నిపుణులు పేర్కొంటున్నారు.
పెద్ద నోట్ల మార్పిడి(ర‌ద్దు)
ఎఫ్‌ఆర్‌డిఐ భయాలు
మార్చి 2017నాటికి డిపాజిట్లలో వద్ధి 15.8శాతం నమోదైంది. పాత నోట్లు రద్దు అవుతున్నాయన్న భయంతో ప్రజలు పెద్ద ఎత్తున డిపాజిట్లు చేయటం వల్ల ఇక్కడ ఈ వద్ధి నమోదైంది. కానీ 2018 మార్చినాటికి పరిస్థితి తారుమారైంది. నగదు ఉపసంహరణలు పెరగటమే గాక, ఎఫ్‌ఆర్‌డిఐ బిల్లు భయాల కారణంగా ఖాతాదారులు డిపాజిట్లను వెనక్కి తీసుకున్నారు. దీంతో బ్యాంకు డిపాజిట్లలో వద్ధి కేవలం 6.7 శాతానికే పరిమితమైపోయింది. సేవింగ్స్‌ కోసం బ్యాంకులను కాకుండా ప్రత్యామ్నాయమార్గాల్ని అన్వేషిస్తున్నారు.
స్టాక్ మార్కెట్ ద్వారా కార్పొరేట్ల‌కు నిధుల ప్ర‌వాహం
స్టాక్‌ మార్కెట్లు, మ్యూచువల్‌ ఫండ్స్‌, బీమారంగంలో పెట్టుబడులు మెరుగైనదనే భావన ఖాతాదారుల్లో ఏర్పడింది. దీంతో నగదు జమలు లేక బ్యాంకులు విలవిల్లాడుతున్నాయి. ఈ పరిస్థితిని అధిగమించడానికి ప్రస్తుతం నగదు డిపాజిట్లకోసం బ్యాంకులు ప్రయత్నాలు మొదలుపెట్టాయి. ఇందులో భాగంగానే డిపాజిట్లపై క్రమంగా వడ్డీరేట్లు పెంచుతున్నాయి.
నోట్ల ర‌ద్దు త‌ర్వాత మొద‌టి 5 నెల‌ల్లో మ్యూచువల్‌ ఫండ్ల‌లోకి వ‌చ్చిన పెట్టుబ‌డులు 42 శాతం మేర పెరిగాయి. మార్చి 2017- మార్చి 2018 మ‌ధ్య కాలంలో మ్యూచువ‌ల్ ఫండ్ల‌లో నిధుల ప్ర‌వాహం 22% ఎక్కువైంది. త‌ద్వారా మ్యూచువ‌ల్ ఫండ్స్ మార్గంలో కార్పొరేట్ కంపెనీల‌కు పెద్ద ఎత్తున నిధులు అందుబాటులోకి వ‌చ్చాయి.
పెద్ద నోట్లు రద్దు, ఎఫ్‌ఆర్‌డిఐ భ‌యాలు
పెద్ద నోట్ల మార్పిడి(ర‌ద్దు)
పెద్ద నోట్లు రద్దు, ఎఫ్‌ఆర్‌డిఐ భ‌యాలు
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.